ΓΡΑΠΤΗ ΕΡΩΤΗΣΗ E-2884/01

υποβολή: Eurig Wyn (Verts/ALE)και Miquel Mayol i Raynal (Verts/ALE) προς την Επιτροπή

(22 Οκτωβρίου 2001)

Θέμα: Μειονοτικές γλώσσες και ελευθερία έκφρασης στην Ελλάδα

Ο κ. Σωτήρης Μπλέτσας, μέλος της Εταιρίαςπέρ της αρωμουνικής (βλάχικης) πολιτιστικής κληρονομιάς, καταδικάστηκε στις 2 Φεβρουαρίου 2001 σε δεκαπέντε μήνες φυλάκιση και πρόστιμο 500 000 δραχμών, για διάδοση ψευδών ειδήσεων (βάσει του άρθρου 191 του Ποινικού κώδικα). Οι κατηγορίες βασίστηκαν στο γεγονός ότι, τον Ιούλιο του 1995, είχε διανείμει, κατά τη διάρκεια του αρωμουνικού φεστιβάλ, δημοσίευση του Ευρωπαϊκού Γραφείου για τις λιγότερο διαδεδομένες γλώσσες, που αναφερόταν στις μειονοτικές γλώσσες στην Ελλάδα.

Στις 21 Σεπτεμβρίου 2001, το Εφετείο Αθηνών ανέβαλε την εκδίκαση τηςπόθεσης του κ. Σωτήρη Μπλέτσα για τις 18 Δεκεμβρίου λόγω απουσίας και των τριών μαρτύρων κατηγορίας. Η επανεκδίκαση τηςπόθεσης είχε αναβληθεί και στις 4 Ιουλίου. Αυτό συνέβη επίσης λόγω της απουσίας των μαρτύρων κατηγορίας. Μολονότι η ελληνική νομοθεσία προβλέπει ότι θα μπορούσε να ασκηθεί κατηγορία στους εν λόγω μάρτυρες για προσβολή του δικαστηρίου και να τιμωρηθούν, ειδικά όταν είναι παρόντες κατά την έναρξη της διαδικασίας και στη συνέχεια δεν εμφανίζονται να καταθέσουν, το δικαστήριο δεν έχει επικαλεσθεί αυτό τον νόμο.

Στην απάντησή της η Επιτροπή σε προηγούμενη Γραπτή Ερώτηση (Ε-0487/01(1)), θεώρησε το ζήτημα ιδιαίτερα σημαντικό και ανέφερε ότι θα το παρακολουθήσει προσεκτικά. Εχει άραγε ζητήσει η Επιτροπή από την ελληνική κυβέρνηση αντίγραφο της απόφασης και οποιεσδήποτε άλλες πληροφορίες που έχουν σχέση με το θέμα αυτό· Συμμερίζεται τη βαθειά ανησυχία διαφόρων οργανώσεων, πολιτικών κομμάτων και ακαδημαϊκών·

Θεωρεί η Επιτροπή την συμπεριφορά αυτή συμβατή με τις ευρωπαϊκές αξίες της ελευθερίας έκφρασης και γνώμης και τηνπεράσπιση των πολιτιστικών και γλωσσικών διαφορών·

Θα μπορούσαν οι νομικέςπηρεσίες της Επιτροπής να εξετάσουν το άρθρο 191 του ελληνικού Ποινικού Κώδικα ως προς την συμβατότητά του με τις αρχές της ελευθερίας, της δημοκρατίας και του σεβασμού των ανθρωπίνων δικαιωμάτων και των θεμελιωδών ελευθεριών, και το κράτος δικαίου, όπως ορίζεται από τις Συνθήκες·

Υπό αυστηρά νομικούς όρους, θεωρεί η Επιτροπή ότι το Ελληνικό κράτος όφειλε να διερευνήσει το θέμα των ακατάλληλων κλητεύσεων, οι οποίες συνέβαλαν σε κρίσημο βαθμό στην αναβολή καθώς και στην ίδια την ανάγκη για αναβολή της δίκης· Θα μπορούσε άραγε η Επιτροπή να διευκρινίσει κατά πόσον αυτή η συμπεριφορά μπορεί να παραβιάζει το δικαίωμα για μια αμερόληπτη δίκη·

(1) ΕΕ C 261 E της 18.9.2001, σελ. 125.

Απάντηση της κυρίας Reding εξ ονόματος της Επιτροπής

(24 Ιανουαρίου 2002)

Κατά τη γνώμη της Επιτροπής, τα δικαιώματα των προσώπων που ανήκουν σε μειονότητες αποτελούν μέρος των κοινών θεμελιωδών αρχών στα κράτη μέλη, όπως αναφέρεται στην πρώτη παράγραφο του άρθρου 6 της συνθήκης της Ευρωπαϊκής Ένωσης. Η Επιτροπή ανησύχησε συνεπώς με την απόφαση της 2ας Φεβρουαρίου 2001 του ελληνικού Πρωτοδικείου για την καταδίκη του κ. Σωτήρη Μπλέτσα βάσει του άρθρου 191 του Ποινικού Κώδικα λόγω διάδοσης ψευδών πληροφοριών. Η Επιτροπή έγραψε στη συνέχεια στις ελληνικές αρχές ζητώντας ένα αντίγραφο της καταδικαστικής απόφασης και τυχόν άλλες σχετικές πληροφορίες.

Σύμφωνα με τις πληροφορίες που διαθέτει η Επιτροπή, μετά από την άσκηση έφεσης στις 18 Δεκεμβρίου 2001, ο κ. Μπλέτσας απαλλάχθηκε από όλες τις κατηγορίες που εγέρθηκαν εναντίον του.